open-index/open-wikipedia-markdown huggingface dataset:
Σωτήρης Χρηστίδης

Ο **Σωτήρης Χρηστίδης** (1858 — 1940), ήταν ζωγράφος, λιθογράφος και εικονογράφος λαϊκών μυθιστορημάτων. 
[thumb|275px|Σωτήρης Χρηστίδης - [Μάχη Κιλκίς-Λαχανά|Μάχη του Κιλκίς]]

## Βιογραφία
Γεννήθηκε στη Θεσσαλονίκη το 1858. Σε ηλικία 20 χρόνων γράφεται διαδοχικά στην Ιατρική Σχολή Αθηνών και στο Εθνικό Μετσόβιο Πολυτεχνείο, αλλά τα εγκαταλείπει και τα δύο και αρχίζει την επαγγελματική του σταδιοδρομία από το σχεδιαστήριο της Ελληνικής Εταιρείας Ορυχείων Λαυρίου. Την περίοδο αυτή γνωρίστηκε με τον Κάρολο Χάουπτ (1866 - 1937), από τον οποίο έμαθε την τέχνη της λιθογραφίας, και τον Δράκο (Δημήτριο) Παπαδημητρίου (1859 - 1940), από τον οποίο μυήθηκε στις εκδόσεις.

Το 1904, μετακόμισε στην Αθήνα, όπου εγκατέστησε το ατελιέ του. Εκεί σχεδίασε τις περίφημες εικονογραφίες του με θέμα τις μάχες των Βαλκανικών Πολέμων.

Η τέχνη του αναγνωρίστηκε για πρώτη φορά το 1938, με την έκθεση που οργάνωσε ο Δημήτρης Πικιώνης, αφιερωμένη «εις την τέχνη της ελληνικής παραδόσεως». 

## Πηγές
* www.parliament.gr/1912/.../photo15.html -
* www2.rizospastis.gr/story.do?id=7817...

## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Λιθογράφοι
Πανελλήνιο πρωτάθλημα κλειστού στίβου ανδρών 2006

Το Πανελλήνιο πρωτάθλημα κλειστού στίβου ανδρών 2006 διοργανώθηκε στις 18 και 19 Φεβρουαρίου στο κλειστό Παιανίας μαζί με το αντίστοιχο των γυναικών. Από τη σεζόν αυτή αφαιρέθηκαν από το πρόγραμμα τα 200μ. Το πρωτάθλημα συνθέτων αγωνισμάτων έγινε στις 11 & 12 Φεβρουαρίου. Πρωταθλητής αναδείχθηκε για 16η φορά στην ιστορία του ο Πανελλήνιος.

## Νικητές
 

## Ομαδική βαθμολογία

## Πηγές
*ΑΡΧΕΙΟ ΣΕΓΑΣ.

Κλειστου στιβου ανδρων
Κατηγορία:Στίβος το 2006
Κατηγορία:Αθλητισμός στην Παιανία
Πανελλήνιο πρωτάθλημα ανώμαλου δρόμου ανδρών 2006

Το Πανελλήνιο πρωτάθλημα ανώμαλου δρόμου ανδρών 2006 διεξήχθη στις 26 Φεβρουαρίου στο Ολυμπιακό κέντρο Ιππασίας Μαρκόπουλου (απόσταση ανδρών 12000μ.). Πρωταθλητής αναδείχθηκε ο Πανελλήνιος Γ.Σ. για 19η φορά στην ιστορία του.

## Οι 3 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγή
* [Αποτελέσματα](https://web.archive.org/web/20111105123754/http://www.segas.gr/(S(uyridq55w5slzy55yw2y3dvd))/SEGAS/Results.aspx?pagenb=71917) Επίσημος ιστότοπος του ΣΕΓΑΣ
* Αθλητική Ηχώ, 27/2/2006, σ. 47.

Ανδρων
Κατηγορία:Στίβος το 2006
Κατηγορία:Δήμος Μαρκόπουλου Μεσογαίας
Ο-μεθυλοβενζονιτρίλιο

Το **o-μεθυλοβενζονιτρίλιο** ή **2-μεθυλοβενζονιτρίλιο** ή ** o-τολουνιτρίλιο** ή **2-κυανοτολουόλιο** ή **ο-κυανοτολουόλιο** ή **2-μεθυλοβενζενοκαρβονιτρίλιο** είναι το απλούστερο αρωματικό νιτρίλιο, με σύντομο συντακτικό τύπο o-CH3C6H4CN. Είναι ένα άχρωμο προς ανοικτό γαλάζιο υγρό.

## Παραγωγή

### Με κυάνωση o-μεθυλοφαινυλαλογονιδίου

Με επίδραση κυανιούχου καλίου σε o-μεθυλοφαινυλαλογονίδιο (o-CH3C6H4X), παράγεται ο-μεθυλοβενζονιτρίλιο:


\mathrm{o-CH_3C_6H_4X + KCN \xrightarrow{} o-CH_3C_6H_4CN + KX }



### Με αφυδάτωση ο-μεθυλοβενζαμιδίου

Με επίδραση αφυδατικών μέσων, όπως πεντοξείδιο του φωσφόρου (P2O5) ή πενταχλωριούχο φωσφόρο (PCl5) ή θειονυλοχλωρίδιο (SOCl2), σε ο-μεθυλοβενζαμίδιο παράγεται ο-μεθυλοβενζονιτρίλιο:


\mathrm{o-CH_3C_6H_4CONH_2 \xrightarrow{P_2O_5 \;\acute{\eta} \; PCl_5 \;\acute{\eta} \; SOCl_2 } o-CH_3C_6H_4CN + H_2O }



### Με επίδραση ο-μεθυλοφαινυλομαγνησιαλογονιδίου σε χλωροκυάνιο

Με επίδραση ο-μεθυλοφαινυλομαγνησιαλογονίδιου σε χλωροκυάνιο (ClCN) παράγεται ο-μεθυλοβενζονιτρίλιο: 


\mathrm{NaCN + Cl_2 \xrightarrow{} NaCl + ClCN }


\mathrm{o-CH_3C_6H_4X + Mg \xrightarrow o-CH_3C_6H_4MgX \xrightarrow{+ClCN} o-CH_3C_6H_4CN + MgXCl \downarrow}



## Χημικές ιδιότητες και παράγωγα

### Υδρόλυση

1. Με μερική υδρόλυση ο-μεθυλοβενζονιτριλίου, παράγεται ο-μεθυλοβενζαμίδιο: 


\mathrm{o-CH_3C_6H_4CN + H_2O \xrightarrow{} o-CH_3C_6H_4CONH_2 }



2. Με πλήρη υδρόλυση  ο-μεθυλοβενζονιτριλίου, παράγεται ο-μεθυλοβενζοϊκό οξύ:


\mathrm{o-CH_3C_6H_4CN + 2H_2O \xrightarrow{} o-CH_3C_6H_4COOH + NH_3 }



### Παραγωγή ο-μεθυλοφαινυλοκετόνης

Με επίδραση οργανομαγνησιακής ένωσης (RMgX) και έπειτα υδρόλυση, παράγεται ο-μεθυλοφαινυλοκετόνη


\mathrm{o-CH_3C_6H_4CN + RMgX \xrightarrow{} RC(o-C_6H_4CH_3)=NMgX \xrightarrow{+2H_2O} o-CH_3C_6H_4COR + Mg(OH)X \downarrow + NH_3}



### Υδρογόνωση

1. Με καταλυτική υδρογόνωση παράγεται ο-μεθυλοβενζυλαμίνη:


\mathrm{o-CH_3C_6H_4CN + 2H_2 \xrightarrow{Ni} o-CH_3C_6H_4CH_2NH_2}



2. Με επίδραση λιθιοαργιλιοϋδρίδιου παράγεται ο-μεθυλοβενζυλαμίνη:


\mathrm{2o-CH_3C_6H_4CN + LiAlH_4 + 2H_2O \xrightarrow{Ni} 2o-CH_3C_6H_4CH_2NH_2 + LiAlO_2}



### Παραγωγή ενώσεων συναρμογής

Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(ο-μεθυλοφαινυλοκυανο)διχλωροπαλλάδιο:


\mathrm{PdCl_2 + 2o-CH_3C_6H_4CN \xrightarrow{} [PdCl_2(o-CH_3C_6H_4CN)_2]}



## Σημειώσεις και αναφορές


## Πηγές

* Γ. Βάρβογλη, Ν. Αλεξάνδρου: *Οργανική Χημεία*, Αθήνα 1972
* Α. Βάρβογλη, *Χημεία Οργανικών Ενώσεων*, παρατηρητής, Θεσσαλονίκη 1991
* SCHAUM'S OUTLINE SERIES, *ΟΡΓΑΝΙΚΗ ΧΗΜΕΙΑ*, Μτφ. Α. Βάρβογλη, 1999
* Ν.Α. Πετάση: *Ασκήσεις και προβλήματα Οργανικής Χημείας*, 1982
* Δημήτριου Ν. Νικολαΐδη: *Ειδικά μαθήματα Οργανικής Χημείας*, Θεσσαλονίκη 1983.

Κατηγορία:Νιτρίλια
Ζήσης Σωτηρίου

Ο Σερβιώτης **Ζήσης Σωτηρίου**, κάτοικος Πέστης Ουγγαρίας, ήταν από τους πρώτους Έλληνες που κατέβηκαν στην Ελλάδα για να αγωνιστούν για την ανεξαρτησία της πατρίδας. Ήταν γιος του κλεφταρματωλού των Σερβίων, καπετάν Σωτήρη. Συμπολέμησε με τον Εμμανουήλ Παπά στην εξέγερση της Χαλκιδικής, όπως και σε πολλές άλλες μάχες στην Πελοπόννησο και Στερεά Ελλάδα. Πρo της καθόδου του στην επαναστατημένη Ελλάδα ντύθηκε την ελληνική ενδυμασία και μετέβη έφιππος στην πλατεία της Πέστης. Εκεί εν μέσω πολλού πλήθους Ελλήνων και Ούγγρων έστησε ομοίωμα Τούρκου και το πυρπόλησε κάτω από τις επευφημίες του πλήθους.

left|thumb|200px|Ζήσης Σωτηρίου

Από το 1830 και μέχρι το θάνατό του, πήρε μέρος στα περισσότερα επαναστατικά κινήματα στον «ελλαδικό» χώρο και στο εξωτερικό. Κατατάχθηκε στους γαριβαλδινούς και  πήγε στην Ιταλία ως εθελοντής  για να πολεμήσει εναντίον των αυστριακών στρατευμάτων κατοχής μαζί με τους Ηλία Στέκουλη, Σπυρίδωνα Σασσέλα, Αλέξανδρο Δόσιο, Νικόλαο Μακρή, Νικόλαο Σμολένσκη κ.α.. Υπήρξε συγγραφέας δεκάδων επαναστατικών προκηρύξεων, καθώς επίσης και της πρώτης προκήρυξης της ομάδας των εθελοντών του γαριβαλδινού στρατού, που κυκλοφόρησε στις 8 Ιουνίου 1859
.

Με την ανακήρυξη του ανεξάρτητου Ελληνικού κράτους, δούλεψε σαν αρχαιοφύλακας στο Μουσείο της Ακρόπολης. Σε άρθρο της εφημερίδας «Ελευθεροτυπία» αναφέρεται η μεγάλη του ανιδιοτέλεια και αγάπη για την πατρίδα: *Ήταν ένας άνθρωπος του μόχθου, ένας πατριώτης, ανιδιοτελής, γεμάτος ζήλο, ο οποίος όταν προτάθηκε για παράσημο και αύξηση μισθού για τις υπηρεσίες που προσέφερε, αρνήθηκε και τα δύο, δηλώνοντας πως «ποτέ πώποτε δεν εζήτησα ούτε αμοιβήν τινά, ούτε αύξησιν της μισθοδοσίας μου, αν, δε, εκπληρώ το καθήκον μου πιστώς και τιμίως, τούτο το πράττω σύμφωνα με τας αρχάς μου και με τον όρκον, τον οποίο έδωσα εις την πατρίδα...»*. 

## Αναφορές


Κατηγορία:Αγωνιστές του 1821
SEAT Exeo

Το **SEAT Exeo** ήταν ένα μεσαίο αυτοκίνητο που παρήχθη από την ισπανική αυτοκινητοβιομηχανία SEAT, από τον Δεκέμβριο του 2008 έως τον Μάιο του 2013. Το μοντέλο ανήκε στην κατηγορία των μεσαίων οικογενειακών αυτοκινήτων, γνωστή και ως κατηγορία D, ενώ ήταν και η ναυαρχίδα της ισπανικής εταιρείας. Η ονομασία *Exeo* προέρχεται από την λατινική λέξη *exire*, που σημαίνει «*προχωρώ παραπέρα*». Η σεντάν έκδοση του Exeo αντικαταστάθηκε από το SEAT Toledo και η station wagon από το SEAT León ST.

## Μηχανικό υπόβαθρο
thumb|left|Το σαλόνι ενός Seat Exeo ST 2.0 TDI Sport.

Το Exeo βασιζόταν στην προηγούμενη γενιά του Audi A4 (Β7), που είχε παραχθεί από το 2004 έως το 2008. Το πλαίσιο, η ανάρτηση και οι κινητήρες του Exeo είχαν προέλθει αυτούσιοι από αυτό, ενώ το εσωτερικό του Exeo είχε προέλθει από την καμπριολέ έκδοση του Α4. Οι αλλαγές περιορίζονταν στη σχεδίαση του εμπρός και πίσω μέρους, και των καθρεφτών.

## Τεχνικά χαρακτηριστικά
Το Exeo προσφέρθηκε με τους εξής κινητήρες, όλοι 4-κύλινδροι σε σειρά (Ι4).

### Κινητήρες
#### Βενζίνης

#### Diesel

Όλοι οι κινητήρες, εκτός από τους 1.6 και τον 1.8 Τ βενζίνης, ήταν τεχνολογίας άμεσου ψεκασμού καυσίμου.

## Εξωτερικοί σύνδεσμοι

* Η επίσημη Ελληνική ιστοσελίδα του SEAT Exeo

Exeo
Κατηγορία:Μεσαία αυτοκίνητα
Κατηγορία:Ισπανικά αυτοκίνητα
Μ-μεθυλοβενζονιτρίλιο

Το **μ-μεθυλοβενζονιτρίλιο** ή **3-μεθυλοβενζονιτρίλιο** ή **μ-τολουνιτρίλιο** ή **3-κυανοτολουόλιο** ή **μ-κυανοτολουόλιο** ή **3-μεθυλοβενζενοκαρβονιτρίλιο** είναι το απλούστερο αρωματικό νιτρίλιο, με σύντομο συντακτικό τύπο μ-CH3C6H4CN. Είναι άχρωμο προς ανοικτό κίτρινο υγρό.

## Παραγωγή

### Με κυάνωση μ-μεθυλοφαινυλαλογονιδίου

Με επίδραση κυανιούχου καλίου σε μ-μεθυλοφαινυλαλογονίδιο (μ-CH3C6H4X), παράγεται μ-μεθυλοβενζονιτρίλιο:


\mathrm{\mu-CH_3C_6H_4X + KCN \xrightarrow{} \mu-CH_3C_6H_4CN + KX }



### Με αφυδάτωση μ-μεθυλοβενζαμιδίου

Με επίδραση αφυδατικών μέσων, όπως πεντοξείδιο του φωσφόρου (P2O5) ή πενταχλωριούχο φωσφόρο (PCl5) ή θειονυλοχλωρίδιο (SOCl2), σε μ-μεθυλοβενζαμίδιο παράγεται μ-μεθυλοβενζονιτρίλιο:


\mathrm{\mu-CH_3C_6H_4CONH_2 \xrightarrow{P_2O_5 \;\acute{\eta} \; PCl_5 \;\acute{\eta} \; SOCl_2 } \mu-CH_3C_6H_4CN + H_2O }



### Με επίδραση μ-μεθυλοφαινυλομαγνησιαλογονιδίου σε χλωροκυάνιο

Με επίδραση μ-μεθυλοφαινυλομαγνησιαλογονίδιου σε χλωροκυάνιο (ClCN) παράγεται μ-μεθυλοβενζονιτρίλιο: 


\mathrm{NaCN + Cl_2 \xrightarrow{} NaCl + ClCN }


\mathrm{\mu-CH_3C_6H_4X + Mg \xrightarrow \mu-CH_3C_6H_4MgX \xrightarrow{+ClCN} \mu-CH_3C_6H_4CN + MgXCl \downarrow}



## Χημικές ιδιότητες και παράγωγα

### Υδρόλυση

1. Με μερική υδρόλυση μ-μεθυλοβενζονιτριλίου, παράγεται μ-μεθυλοβενζαμίδιο: 


\mathrm{\mu-CH_3C_6H_4CN + H_2O \xrightarrow{} \mu-CH_3C_6H_4CONH_2 }



2. Με πλήρη υδρόλυση  μ-μεθυλοβενζονιτριλίου, παράγεται μ-μεθυλοβενζοϊκό οξύ:


\mathrm{\mu-CH_3C_6H_4CN + 2H_2O \xrightarrow{} \mu-CH_3C_6H_4COOH + NH_3 }



### Παραγωγή μ-μεθυλοφαινυλοκετόνης

Με επίδραση οργανομαγνησιακής ένωσης (RMgX) και έπειτα υδρόλυση, παράγεται μ-μεθυλοφαινυλοκετόνη


\mathrm{\mu-CH_3C_6H_4CN + RMgX \xrightarrow{} RC(\mu-C_6H_4CH_3)=NMgX \xrightarrow{+2H_2O} \mu-CH_3C_6H_4COR + Mg(OH)X \downarrow + NH_3}



### Υδρογόνωση

1. Με καταλυτική υδρογόνωση παράγεται μ-μεθυλοβενζυλαμίνη:

\mathrm{\mu-CH_3C_6H_4CN + 2H_2 \xrightarrow{Ni} \mu-CH_3C_6H_4CH_2NH_2}


2. Με επίδραση λιθιοαργιλιοϋδρίδιου παράγεται μ-μεθυλοβενζυλαμίνη:

\mathrm{2\mu-CH_3C_6H_4CN + LiAlH_4 + 2H_2O \xrightarrow{Ni} 2\mu-CH_3C_6H_4CH_2NH_2 + LiAlO_2}


### Παραγωγή ενώσεων συναρμογής

Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(μ-μεθυλοφαινυλοκυανο)διχλωροπαλλάδιο:


\mathrm{PdCl_2 + 2\mu-CH_3C_6H_4CN \xrightarrow{} [PdCl_2(\mu-CH_3C_6H_4CN)_2]}



## Σημειώσεις και αναφορές


## Πηγές

* Γ. Βάρβογλη, Ν. Αλεξάνδρου: *Οργανική Χημεία*, Αθήνα 1972
* Α. Βάρβογλη, *Χημεία Οργανικών Ενώσεων*, παρατηρητής, Θεσσαλονίκη 1991
* SCHAUM'S OUTLINE SERIES, *ΟΡΓΑΝΙΚΗ ΧΗΜΕΙΑ*, Μτφ. Α. Βάρβογλη, 1999
* Ν.Α. Πετάση: *Ασκήσεις και προβλήματα Οργανικής Χημείας*, 1982
* Δημήτριου Ν. Νικολαΐδη: *Ειδικά μαθήματα Οργανικής Χημείας*, Θεσσαλονίκη 1983.

Κατηγορία:Νιτρίλια
Ημιεπίπεδο

Στην γεωμετρία, κάθε ευθεία χωρίζει τα σημεία του επιπέδου σε δύο μέρη τα οποία δεν έχουν κοινά σημεία με την ευθεία. Κάθε ένα από αυτά τα δύο μέρη λέγεται **ημιεπίπεδο**.

Η ευθεία \varepsilon λέγεται **αρχική ευθεία** των ημιεπιπέδων. Το ημιεπίπεδο που περιέχει το σημείο \rm A συμβολίζεται με (\varepsilon, \rm A).

## Αναλυτική γεωμετρία
Στην αναλυτική γεωμετρία, η ευθεία ορίζεται ως το σύνολο των σημείων (x, y) που ικανοποιούν την εξίσωση
:Ax + By + \mathit{\Gamma} = 0,
για κάποιους πραγματικούς αριθμούς A, B, \mathit{\Gamma}, όπου A, B δεν είναι και οι δύο μηδέν.

Τα δύο ημιεπίπεδα που ορίζει η ευθεία είναι τα σύνολα των σημείων που ικανοποιούν τις ανισότητες
:Ax + By + \mathit{\Gamma} > 0,
ή αντίστοιχα
:Ax + By + \mathit{\Gamma} .

## Ιδιότητες

* Ένα ημιεπίπεδο είναι ένα κυρτό σύνολο.
* Τα δύο ημιεπίπεδα και η ευθεία που τα ορίζει, συνιστούν έναν διαμερισμό όλων των σημείων του επιπέδου.

## Εφαρμογές
* Για δύο σημεία \rm A και \rm B ο γεωμετρικός τόπος των σημείων \rm M με \rm MA  είναι το ημιεπίπεδο που ορίζεται από την μεσοκάθετο του \rm AB και περιέχει το \rm A.
* Στον γραμμικό προγραμματισμό, που χρησιμοποιείται για την επίλυση πολλών προβλήματων βελτιστοποίησης, οι περιορισμοί ορίζουν ημιεπίπεδα στον χώρο.

## Δείτε επίσης
* Ευθεία
* Ημιευθεία
* Ημιχώρος

## Παραπομπές


Κατηγορία:Ευκλείδεια Γεωμετρία
Κατηγορία:Ευκλείδεια επιπεδομετρία
Χρήστος Ζαμπούνης

Ο **Χρήστος Ζαμπούνης** γεννήθηκε στις 3 Δεκεμβρίου του 1960 στη Θεσσαλονίκη. Γονείς του είναι ο Κωνσταντίνος Ζαμπούνης και η Ευτέρπη Ζαμπούνη-Καραγεωργίου. Ο πατέρας του ήταν γνωστός γιατρός (καρδιολόγος) στη Βέροια και διετέλεσε Δήμαρχος Βέροιας στα τέλη της δεκαετίας του '70 και στις αρχές της δεκαετίας του '80, ως επικεφαλής της *«Δημοκρατικής Συνεργασίας»* (ΠΑΣΟΚ, ΚΚΕ, ΚΚΕ Εσωτερικού) ενώ ο παππούς του αλλά και ο προπάππος του ήταν Δήμαρχοι Πολύγυρου Χαλκιδικής.

## Σπουδές
Το 1978 τελείωσε το Α’ Λύκειο Βέροιας. Το 1980 αποφοίτησε από τη Σχολή Ξεναγών της Αθήνας και το 1984 από την Ανωτάτη Βιομηχανική Σχολή Πειραιώς. Είναι επίσης κάτοχος DEA Πολιτικών Επιστημών από το Πανεπιστήμιο Paris II, ενώ στην συνέχεια διετέλεσε visiting scholar στο School of Advanced International Studies (S.A.I.S) του Πανεπιστημίου Johns Hopkins των ΗΠΑ.

## Εργασία
Από το 1980 έως το 1993 εργάστηκε ως ξεναγός. Το 1986 ξεκίνησε να δημοσιογραφεί ως ανταποκριτής ελληνικών περιοδικών στη Γαλλία, όπως «Τα Πρόσωπα», «ΕΝΑ», «Γυναίκα», «Κλικ», «Ταχυδρόμος», «Εικόνες». Στη συνέχεια υπήρξε ανταποκριτής της Γραμμής Α.Ε. και του «Ελεύθερου Τύπου» στο Παρίσι.

Το 1991 ξεκίνησε η συνεργασία του με γαλλικά έντυπα όπως τα "Point de Vue”, “Figaro Magazine” και “Paris Match”. Επίσης συνεργάστηκε με φωτοειδησεογραφικά πρακτορεία όπως το “Gamma Press”, “Sigma Press” και το “GLMR”. Έπειτα από 15 χρόνια παραμονής στη Γαλλία, επέστρεψε το 1999 στην Ελλάδα και για δύο περίπου χρόνια ανέλαβε την συμπαρουσίαση της εκπομπής “PRIVE” με την Έλενα Κατρίτση στο τηλεοπτικό κανάλι Mega Channel.

Το 1997 ίδρυσε σε συνεργασία με την αδερφή του, Αυγή Ζαμπούνη, τον εκδοτικό οίκο «Φερενίκη», ο οποίος έχει εκδώσει πάνω από 150 τίτλους, 100 συγγραφέων. Το 2000 αναλαμβάνει τη διεύθυνση του περιοδικού “Life & Style” έως το 2010. Από το 2005 έως το 2010 διετέλεσε σύμβουλος εκδόσεως του “Hello”, ενώ από το 2005 έως το 2012 αρθρογραφούσε στην εφημερίδα «Πρώτο Θέμα». Από το 2012 έως το 2016 αρθρογραφούσε στα «Παραπολιτικά» και τη «Freddo». Το 2017 είχε καθημερινή στήλη στην εφημερίδα «Εστία» και από το 2018 έχει εβδομαδιαία συνεργασία με την .

Έχει συγγράψει 18 βιβλία: «Βασιλική Οικογένεια της Ελλάδος», «Πούρα Αβάνας», «Love», «Savoir Vivre», «Ο Γάμος», «Ματαιότητες», «Έλληνας Τζέντλεμαν», «Ωραίες Φράσεις», «Savoir Vivre Για Παιδιά», το αγγλόφωνο «Watch your manners in Greece», «Ιστορίες ενός Παιδήλικα», «Ομάδα Αιγαίου», «Το Savoir Vivre του καπνιστή... και άλλες ιστορίες ενήλικου πάθους», «Το Savoir Vivre του καλού μαθητή» με την Αλίκη Κοσμίδου, «Τάμα στη Μύκονο», «ΠΑΟΚ αφού», «Τάβλι: Τέχνη ή Τύχη;», «Τάμα στην Πάτμο».

Μιλάει ελληνικά, αγγλικά, γαλλικά και ιταλικά κι έχει μία κόρη, τη Φερενίκη.

## Πηγές
*WHO IS WHO ΣΤΗΝ ΕΛΛΑΔΑ, Βιογραφική εγκυκλοπαίδεια προεξαρχουσών προσωπικοτήτων, ανδρών και γυναικών, από την Ελλάδα, Ιούνιος 2006, σελ. 370-1.

## Παραπομπές


Κατηγορία:Έλληνες συγγραφείς του 20ού αιώνα
Εθνική Γερμανίας (ποδόσφαιρο ανδρών)

Η **εθνική ομάδα ποδοσφαίρου της Γερμανίας** εκπροσωπεί τη Γερμανία στις διεθνείς ποδοσφαιρικές διοργανώσεις, τελεί υπό τον έλεγχο της Γερμανικής Ποδοσφαιρικής Ομοσπονδίας και προέκυψε από τη συνένωση των εθνικών ομάδων, στο ποδόσφαιρο ανδρών, της Δυτικής και Ανατολικής Γερμανίας. Η ομάδα χρησιμοποιεί ως έδρα διάφορα στάδια σε όλη τη χώρα.

## Ιστορία
Ο πρώτος αγώνας της εθνικής Γερμανίας διεξήχθη στη Βασιλεία της Ελβετίας to 1908 και έληξε με νίκη της γηπεδούχου με 5–3.

## Διακριτικά
### Χρώματα
Το λευκό και το μαύρο, χρώματα τα οποία απαρτίζουν την κύρια ποδοσφαιρική εμφάνιση της εθνικής Γερμανίας, (της γνωστης μας στην Ελλαδα ως *τα Πάντσερ*), βασίζονται στα επίσημα διακριτικά του Βασιλείου της Πρωσίας (προγονικού κράτους της Γερμανίας του οποίου τα χρώματα επίσης ανάγονται στην εποχή των Τευτόνων ιπποτών) όπως και του Οίκου Χοεντσόλερν από τους οποίους προήλθαν σημαντικοί Κάιζερ της Γερμανίας.

Το πράσινο, το οποίο χρησιμοποιείται συνήθως ως δεύτερη εμφάνιση, αποτελεί το επίσημο χρώμα της Γερμανικής Ποδοσφαιρικής Ομοσπονδίας (DFB) από το 1945. Το χρώμα αυτό συμβολίζει το Βασίλειο της Σαξωνίας, το οποίο περιήλθε στο Γερμανικό Ράιχ το 1871.

### Έμβλημα
Το έμβλημα της εθνικής Γερμανίας είναι ο αετός, πλαισιωμένος από ομόκεντρους κύκλους και την επιγραφή *Deutscher Fußball-Bund*. Ακολουθούν ορισμένες εκδοχές του εμβλήματος.

## Πορεία στις διεθνείς διοργανώσεις
### Διακρίσεις
* **[[Παγκόσμιο κύπελλο ποδοσφαίρου]]**
** **Νίκες (4):** 1954, 1974, 1990, 2014 (*Το 1954 και 1974 ως [[Δυτική Γερμανία]]*)
** Φιναλίστ (4): 1966, 1982, 1986, 2002 (*Το 1966, 1982 και 1986 ως Δυτική Γερμανία*)
** 3η θέση (4): 1934, 1970 (*ως Δυτική Γερμανία*), 2006, 2010
** 4η θέση (1): 1958 (*ως Δυτική Γερμανία*)
* **[[Κύπελλο Συνομοσπονδιών]]**
** 3η θέση (1): 2005
** 1η θέση (1): 2017
* **[[Ευρωπαϊκό πρωτάθλημα ποδοσφαίρου|Ευρωπαϊκό πρωτάθλημα]]**
** **Νίκες (3):** 1972, 1980, 1996 (*Το 1972 και 1980 ως Δυτική Γερμανία*)
** Φιναλίστ (3): 1976 (*ως Δυτική Γερμανία*), 1992, 2008
** Ημιτελικά (1)  : 1988 (*ως Δυτική Γερμανία*), 2012
* **[[Ολυμπιακοί Αγώνες]]**
: * Δεύτερη Θέση (1) : Θερινοί Ολυμπιακοί Αγώνες 2016   * Χάλκινο μετάλλιο (2): 1964, 1988 (*Ως Δυτική Γερμανία*)

### Παγκόσμιο κύπελλο

### Ευρωπαϊκό πρωτάθλημα ποδοσφαίρου

:**Στις ισοπαλίες συμπεριλαμβάνονται και τα παιχνίδια νοκ-αούτ που κρίθηκαν στα πέναλτι*
:***Με χρυσό υποδεικνύεται τα τουρνουά τα οποία κέρδισε. Με κόκκινο υποδεικνύεται τα τουρνουά τα οποία διεξάχθηκαν στη Γερμανία

=== Κύπελλο Συνομοσπονδιών ===


== Παγκόσμια κατάταξη ΦΙΦΑ ==


Η Γερμανία βρίσκεται στο νούμερο 12 της παγκόσμιας κατάταξης στο ποδόσφαιρο.

== Παίκτες ==
=== Σύνθεση ===
Οι παίκτες οι οποίοι κλήθηκαν για το [[Παγκόσμιο Κύπελλο Ποδοσφαίρου 2018|Παγκόσμιο Κύπελλο του 2018]].

Συμμετοχές και τέρματα μέχρι τις *14 Νοεμβρίου 2017''.

## Δείτε ακόμη
* Εθνική Γερμανίας Κ-21 (ποδόσφαιρο ανδρών)
* Εθνική Γερμανίας (ποδόσφαιρο γυναικών)

## Παραπομπές

## Εξωτερικοί σύνδεσμοι

* 

Εθνικη Ανδρων
Αλέκος Αθανασιάδης

Είναι γεννημένος στην Ποντοκώμη Κοζάνης το 1949.

Εγινε ιδιαίτερα γνωστός από τις αντιρρήσεις που είχε εκφράσει αρχικά για την ψήφιση του μεσοπρόθεσμου προγράμματος του υπουργείου Οικονομικών, που ψηφίστηκε τελικά στις 29 Ιουνίου 2011. Ο βουλευτής εξέφραζε έντονες αντιρρήσεις στις οποίες επέμενε μέχρι και την ημέρα της ψήφισης του. Κατά τη διάρκεια της συζήτησης που προηγήθηκε της ψήφισης του νομοσχεδίου συνέχισε από το βήμα της βουλής να εκφράζει αντιρρήσεις. Τελικά κατά την διάρκεια της ψηφοφορίας άλλαξε τελείως στάση και ψήφισε υπέρ του νομοσχεδίου, μία πράξη που χαρακτηρίστηκε ως «κωλοτούμπα». Για την στάση του αυτή δέχτηκε επικριτικά σχόλια από τον τύπο και την κοινή γνώμη. Λίγες ώρες αργότερα βρέθηκε πεζός στην οδό Βουκουρεστίου οπού δέχτηκε έντονες αποδοκιμασίες από τους πολίτες που βρίσκονταν σε εκείνο το σημείο.

## Αναφορές


## Εξωτερικοί σύνδεσμοι
*Βιογραφικό Αλέκου Αθανασιάδη

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Κοζάνης
Εθνική Ισπανίας (ποδόσφαιρο ανδρών)

Η **εθνική ομάδα ποδοσφαίρου της Ισπανίας** (ισπανικά: *Selección de fútbol de España*) εκπροσωπεί την Ισπανία στο παγκόσμιο ποδοσφαιρικό χάρτη και ελέγχεται από τη Βασιλική Ισπανική Ομοσπονδία Ποδοσφαίρου, το κυβερνών σώμα του ισπανικού ποδοσφαίρου. Ο τωρινός προπονητής είναι ο Λουίς Ενρίκε. Το ισπανικό αντιπροσωπευτικό συγκρότημα είναι γνωστό ως *La Roja* (Η Κόκκινη) ή *La Furia Roja* (Η Κόκκινη Οργή).

Η Ισπανία έχει κατακτήσει το Παγκόσμιο κύπελλο Ποδοσφαίρου 2010, τέσσερα Ευρωπαϊκά πρωταθλήματα ποδοσφαίρου το 1964, το 2008, το 2012 και το 2024 και έχει φτάσει στον τελικό του Euro 1984 ολα με τη βοηθεια του ΜΙΓΚΕΛΙΤΟ(καλιντο) του γνωστου μπασταρδου μιγκελ. Τον Ιούλιο του 2008 η Ισπανία έφτασε στην κορυφή της παγκόσμιας κατάταξης εθνικών ομάδων της ΦΙΦΑ για πρώτη φορά στην ιστορία της, αποτελώντας μια από τις έξι εθνικές που έχουν πετύχει κάτι τέτοιο, και ταυτόχρονα την πρώτη εθνική που καταφέρνει κάτι τέτοιο χωρίς να έχει προηγουμένως κατακτήσει το Παγκόσμιο Κύπελλο. Μεταξύ του Νοέμβριου του 2006 και του Ιουνίου του 2009 η Ισπανία σημείωσε το ρεκόρ να μην ηττηθεί για 35 συνεχόμενους αγώνες πριν γνωρίσει την ήττα από τις ΗΠΑ, ένα ρεκόρ το οποίο μοιράζεται με τη Βραζιλία, συμπεριλαμβανομένου ενός ρεκόρ 15 συνεχόμενων νικών σε αγώνες και έτσι την κατάληψη μιας τρίτης θέσης στο κύπελλο Συνομοσπονδιών ΦΙΦΑ.

Πρόσφατα, η ομάδα έγινε γνωστή για τη χρησιμοποίηση εκ μέρους της μιας τακτικής που συνιστά συνεχή κίνηση στον αγωνιστικό χώρο και εναλλαγές θέσεων μεταξύ των μέσων, μετακινώντας την μπάλα με πολύπλοκους σχηματισμούς, και γρήγορες, με μια ή δυο επαφές πάσες. Αυτός ο τρόπος παιχνιδιού έγινε γνωστός ως Τίκι-τάκα (ή *Tiqui-taca*). Η επιτυχία της Ισπανίας τον τελευταίο καιρό σε συνδυασμό με το αγωνιστικό της στυλ, βοήθησαν το αντιπροσωπευτικό συγκρότημα της Ιβηρικής χώρας να γίνει μια υπερδύναμη του παγκοσμίου ποδοσφαίρου.

## Ρεκόρ

### Κορυφαίοι σκόρερ

Ως τις 28 Μαρτίου 2017 οι δέκα μεγαλύτεροι σκόρερ της Ισπανίας είναι οι:

* Παίκτες με **έντονη** γραμματοσειρά συνεχίζουν να αγωνίζονται με την εθνική ομάδα.

### Ισπανοί παίκτες με τις περισσότερες συμμετοχές

Ως τις 28 Μαρτίου 2017 οι δέκα παίκτες με τις περισσότερες συμμετοχές για λογαριασμό της Ισπανίας είναι οι:

* Παίκτες με **έντονη** γραμματοσειρά συνεχίζουν να αγωνίζονται με την εθνική ομάδα.

## Προϊστορία στην Παγκόσμια Κατάταξη της FIFA

[thumb|180px|Ο [Ίκερ Κασίγιας είναι ο παίκτης με τις περισσότερες συμμετοχές στην ιστορία της εθνικής ομάδας, με τον αριθμό-ρεκόρ των 143]]

## Παίκτες

### Τρέχουσα σύνθεση

Οι παίκτες που επελέγησαν για το Μουντιάλ του 2018.

*Οι συμμετοχές και τα γκολ είναι σωστά ως τις 27 Μαρτίου 2018.* 

|}

## Έμβλημα
Το έμβλημα της εθνικής ομάδας της Ισπανίας διαθέτει στοιχεία από το εθνόσημο της χώρας. Το 2021, η μορφή του λογότυπου διαφοροποιήθηκε σε σχέση με το παλαιότερο, με απλούστερο σχεδιασμό σε δίχρωμες εκδοχές, με σκοπό να χρησιμοποιηθεί στη φανέλα το 2022.

## Παραπομπές


## Εξωτερικοί σύνδεσμοι

Κατηγορία:Εθνική Ισπανίας (ποδόσφαιρο)
ΚΑΦ Τσάμπιονς Λιγκ

Το **ΚΑΦ Τσάμπιονς Λιγκ** (αγγλικά: *CAF Champions League*, η επίσημη ονομασία από το 1997), αναφέρεται και ως *Orange CAF Champions League* για εμπορικούς λόγους, διοργανώνεται ετησίως από την Αφρικανική Συνομοσπονδία Ποδοσφαίρου (CAF). Ξεκίνησε τη σεζόν 1964-65 και αρχικά συμμετείχαν μόνο οι πρωταθλήτριες ομάδες από τα αφρικανικά πρωταθλήματα των χωρών-μελών της CAF. Από το 1997 διεξάγεται με σύστημα ομίλων κατά τα πρότυπα του Τσάμπιονς Λιγκ της UEFA. Από το 2004, εκτός από τους πρωταθλητές, συμμετέχουν και οι ομάδες που τερμάτισαν στη δεύτερη θέση από τα 12 κορυφαία πρωταθλήματα. Επίσης, συμμετέχει ο κάτοχος του τροπαίου ανεξάρτητα από τη θέση που θα τερματίσει στο πρωτάθλημα της χώρας του. Ο νικητής της διοργάνωσης μετείχε παλιότερα στο Αφρο-Ασιατικό πρωτάθλημα ποδοσφαίρου συλλόγων (από 1986 ως 1998) και από το 2005 προκρίνεται στο Παγκόσμιο Κύπελλο Συλλόγων της FIFA.

## Σύστημα διεξαγωγής
Η διοργάνωση έχει διεξαχθεί με διάφορα συστήματα κατά καιρούς. Την πρώτη σεζόν 1964-65 η προκριματική φάση έγινε σε 4 ομίλους, φτιαγμένους με γεωγραφικά κριτήρια, από τους οποίους προκρίθηκαν οκτώ σύλλογοι στα προημιτελικά. Η προημιτελική φάση έγινε με σύστημα διπλών αγώνων νοκ-άουτ και ακολούθησε η τελική φάση (ημιτελικοί και τελικός) που έγινε με μορφή φάιναλ-φορ σε ουδέτερη χώρα. Ήταν η μοναδική φορά που έγινε αυτό, αφού στη συνέχεια και μέχρι σήμερα οι ημιτελικοί και ο τελικός κρίνονται σε διπλά ματς εντός-εκτός έδρας.

Τα επόμενα χρόνια και ως το 1997 όλες οι φάσεις γίνονταν με σύστημα διπλών αγώνων νοκ-άουτ. Ως το 1974 δεν ίσχυε ο κανονισμός του εκτός έδρας γκολ και σε περίπτωση ισοπαλίας στα γκολ ακολουθούσε παράταση και κλήρωση (ως το 1970) ή πέναλτι (από το 1971).

Από το 1997 εφαρμόστηκε σύστημα Τσάμπιονς Λιγκ με ομίλους στην προημιτελική φάση. Ως το 2000 οι επικεφαλής των ομίλων προκρίνονταν απευθείας στο διπλό τελικό. Από το 2001 επανήλθαν οι ημιτελικοί, στους οποίους οι δύο πρώτοι κάθε ομίλου παίζουν "χιαστί" (ο πρώτος του ενός με το δεύτερο του άλλου ομίλου). Από το 2004 ο αριθμός των ομάδων που μετέχουν αυξήθηκε, με την προσθήκη και της δευτεραθλήτριας από τα 12 κορυφαία πρωταθλήματα με βάση ένα σύστημα βαθμολογίας της CAF.

## Οι τελικοί

**Σημειώσεις**
:**[1]** Ο τελικός του 1965, όπως και οι ημιτελικοί, έγιναν στην ουδέτερη Άκκρα της Γκάνα.

:**[2]** Καθώς δεν ίσχυε ακόμα ο κανονισμός του εκτός έδρας γκολ, μετά τη λήξη της παράτασης ο διαιτητής ενημέρωσε πως την επόμενη ημέρα θα έκανε κλήρωση για την απονομή του κυπέλλου. Όμως, αφίχθηκε ο γραμματέας της CAF με εντολή να διεξαχθεί επαναληπτικός τελικός στο Γιαουντέ του Καμερούν στις 27 Δεκεμβρίου. Στον αγώνα αυτό η Ασαντέ δεν προσήλθε και το κύπελλο κέρδισε η Ένγκελμπερτ χωρίς αγώνα.

:**[3]** Στη διοργάνωση του 1971 δεν ίσχυε η διαφορά τερμάτων, παρά μόνο οι βαθμοί. Έτσι έγινε τρίτο ματς, πάλι στο Γιαουντέ, το οποίο διεκόπη εις βάρος της Ασαντέ ενώ προηγείτο η Κανόν με 1-0.

## Τίτλοι



## Παραπομπές


## Εξωτερικοί σύνδεσμοι
*Επίσημη Ιστοσελίδα της διοργάνωσης
*Αρχείο RSSSF

Κατηγορία:Διεθνείς διασυλλογικές διοργανώσεις ποδοσφαίρου
ΚΑΦ Σούπερ Καπ

Το **ΚΑΦ Σούπερ Καπ** (αγγλικά: *CAF Super Cup*) είναι διεθνής ποδοσφαιρική διοργάνωση που διοργανώνεται κάθε χρόνο από την Αφρικανική Συνομοσπονδία Ποδοσφαίρου (αγγλικά: Confederation of African Football, CAF) και συμμετέχουν σε αυτό ο νικητής του Κυπέλλου Πρωταθλητριών και του Κυπέλλου Συνομοσπονδιών της CAF κάθε χρονιάς.

## Παραπομπές


## Εξωτερικοί σύνδεσμοι

*

Κατηγορία:Διεθνείς διασυλλογικές διοργανώσεις ποδοσφαίρου
Πανελλήνιο πρωτάθλημα πυγμαχίας ανδρών 2000

Το πανελλήνιο πρωτάθλημα πυγμαχίας ανδρών Α' κατηγορίας 2000 έγινε στο Στάδιο Ειρήνης και Φιλίας, 8 με 10 Δεκεμβρίου του 2000. Πρωταθλητής και πολυνίκης συνάμα σύλλογος αναδείχθηκε η ΑΕΚ.

## Βαθμολογία συλλόγων

## Οι 2 πρώτοι αθλητές σε κάθε κατηγορία

## Πηγές
Αθλητική Ηχώ, 11 Δεκεμβρίου 2000, σελ. 46

2000
Κατηγορία:Αθλητικά γεγονότα του 2000
Κατηγορία:Αθλητισμός στον Πειραιά
Πανελλήνιο πρωτάθλημα πυγμαχίας ανδρών 2001

Το πανελλήνιο πρωτάθλημα πυγμαχίας ανδρών Α' κατηγορίας 2001 έγινε στην Κοζάνη, 10 με 12 Δεκεμβρίου του 2001. Πρωταθλητής σύλλογος αναδείχθηκε ο Πανελλήνιος με μόλις ένα βαθμό διαφορά από την περσινή πρωταθλήτρια ΑΕΚ.

## Βαθμολογία συλλόγων

## Οι 2 πρώτοι αθλητές σε κάθε κατηγορία

## Πηγές
Αθλητική Ηχώ, 13 Δεκεμβρίου 2001, σελ. 50



2001
Κατηγορία:Αθλητικά γεγονότα του 2001
Κατηγορία:Κοζάνη
Στάμφορντ Μπριτζ

To **Στάμφορντ Μπριτζ** (αγγλικά: *Stamford Bridge*) είναι ποδοσφαιρικό γήπεδο που βρίσκεται στην περιοχή Φούλαμ της πόλης του Λονδίνου στην Αγγλία. Το γήπεδο είναι η έδρα της ποδοσφαιρικής ομάδας της Τσέλσι. Η χωρητικότητα του είναι 41.663 θεατές.

## Ιστορία του γηπέδου

Το γήπεδο εγκαινιάστηκε στις 28 Απριλίου 1877 και τα πρώτα χρόνια χρησιμοποιήθηκε από την Αθλητική Λέσχη του Λονδίνου μέχρι το 1905.Το 1904 το γήπεδο αγοράστηκε από τα αδέρφια Γκάς και Τζέι ΤΙ Μιαρς, οι οποίοι αγοράζοντας και μια επιπλέον γειτονική έκταση δημιούργησαν ένα καθαρά ποδοσφαιρικό γήπεδο. Το νέο στάδιο σχεδίασε ο αρχιτέκτονας Άρτσιμπαλντ Λέιτς.

Αρχικά, οι αδερφοί Μιαρς πρόσφεραν το Στάμφορντ Μπριτζ στην ομάδα της περιοχής, την Φούλαμ ΦΚ, αλλά δεν βρήκαν ανταπόκριση. Τότε αποφάσισαν να ιδρύσουν ένα νέο σωματείο, στο οποίο να ανήκει το γήπεδο. Έτσι η Τσέλσι ιδρύθηκε για να στεγαστεί στο νέο γήπεδο, σε αντίθεση με τις περισσότερες ομάδες που πρώτα ιδρύθηκαν κι αργότερα στεγάστηκαν σε δικό τους γήπεδο. Επειδή υπήρχε ήδη ομάδα με το όνομα της συνοικίας, η Φούλαμ, έδωσαν την ονομασία Τσέλσι στον σύλλογο, δηλαδή το όνομα της γειτονικής περιοχής, αφού απέρριψαν διάφορες ιδέες, όπως Κένσιγκτον ΦΚ, Στάμφορντ Μπριτζ ΦΚ και Λόνδινο ΦΚ.
thumb|left|200px|Φωτογραφία του καινούργιου Στάμφορντ Μπριτζ το 1905
Το αυθεντικό Στάμφορντ Μπριτζ είχε χωρητικότητα 100.000 θέσεων, κυρίως ορθίων και από τις αρχές της δεκαετίας του ’30 είχε μια σκεπαστή εξέδρα, την Shed End, που ήταν ο χώρος των φανατικών οπαδών. Το 1935 σημειώθηκε το πρώτο επίσημο ρεκόρ προσέλευσης 82.905 θεατών σε αγώνα πρωταθλήματος εναντίον της Άρσεναλ. Όμως, στις 13 Νοεμβρίου 1945 πάνω από 100.000 συγκεντρώθηκαν για να παρακολουθήσουν το φιλικό αγώνα της Τσέλσι εναντίον της Ντιναμό Μόσχας, χωρίς να καταμετρηθούν ακριβώς.

Τη δεκαετία του ’70 το γήπεδο ανακαινίστηκε και η χωρητικότητά του περιορίστηκε σε 50.000 θέσεις καθήμενων θεατών. Η δαπάνη της ανακαίνισης ήταν μεγάλη και ο σύλλογος κόντεψε να χάσει το γήπεδο που ήταν ενέχυρο στους δανειστές. Μόλις τη δεκαετία του ’90 η ομάδα συνήλθε από τα χρέη της ανακαίνισης.

Για να αποφευχθούν στο μέλλον τα οικονομικά προβλήματα που προέκυψαν από την περιπέτεια αυτή, τα δικαιώματα του γηπέδου έχουν παραχωρηθεί στον μη κερδοσκοπικό οργανισμό "Chelsea Pitch Owners", ο οποίος κατέχει και την ιδιοκτησία του ονόματος. Έτσι αν κάποιος θελήσει να μετακινήσει το σύλλογο σε άλλο στάδιο, δεν μπορεί να χρησιμοποιήσει το όνομα "Τσέλσι".

Ο μέσος όρος θεατών που παρακολουθεί την ομάδα είναι σήμερα πάνω από 40.000, τοποθετώντας το σύλλογο στην πέμπτη θέση στην Αγγλία.Το γήπεδό αναφέρεται συχνά και ως «Μπριτζ».

## Παραπομπές


Κατηγορία:Στάδια ποδοσφαίρου στην Αγγλία
Κατηγορία:Αθλητικές εγκαταστάσεις στο Λονδίνο
Κατηγορία:Τσέλσι ΦΚ
Πανελλήνιο πρωτάθλημα πυγμαχίας ανδρών 2003

Το πανελλήνιο πρωτάθλημα πυγμαχίας ανδρών Α' κατηγορίας 2003 έγινε στη Φλώρινα, 15 με 17 Δεκεμβρίου του 2003. Πρωταθλητής σύλλογος αναδείχθηκε ο Π.Α.Ο.Κ. για πρώτη φορά στην ιστορία του.

## Βαθμολογία συλλόγων

## Οι 3 πρώτοι αθλητές σε κάθε κατηγορία

## Πηγές
*Αθλητική Ηχώ, 18 Δεκεμβρίου 2003, σελ. 46
*sport-fm.gr



2003
Κατηγορία:Αθλητικά γεγονότα του 2003
Κατηγορία:Φλώρινα
Πανελλήνιο πρωτάθλημα πυγμαχίας ανδρών 2010

Το **[[πανελλήνιο πρωτάθλημα πυγμαχίας ανδρών]] Α' κατηγορίας 2010** διεξήχθη στο Καρπενήσι, 10 με 13 Δεκεμβρίου του 2010 με τη συμμετοχή 25 σωματείων και 56 αθλητών. Πρωταθλητής σύλλογος αναδείχθηκε ο Α.Σ. Βλαντιμίρ.

## Οι 3 πρώτοι αθλητές σε κάθε κατηγορία

## Βαθμολογία συλλόγων

## Πηγές
Ελληνική Ομοσπονδία Αγωνιστική Δραστηριότητα 2010, σελίδες 6,7 



2010
Κατηγορία:Αθλητικά γεγονότα του 2010
Κατηγορία:Καρπενήσι
Μπέρι ΦΚ

Η **Μπέρι ΦΚ** (αγγλικά: *Bury F.C.*) είναι αγγλικός επαγγελματικός ποδοσφαιρικός σύλλογος που εδρεύει στην πόλη του Μπέρι στο ευρύτερο Μάντσεστερ. Η ομάδα στους εντός έδρας αγώνες αγωνίζεται στο γήπεδο Γκιγκ Λέιν, χωρητικότητας 11.840 θεατών. 

## Ιστορία
Η Ομάδα ιδρύθηκε το 1885 με την ένωση δύο ομάδων των Μπέρι Γουέσλεϊανς (Bury Wesleyans) και Μπέρι Γιουνιτάριανς (Bury Unitarians). Ο πρώτος επίσημος αγώνας της ομάδας ήταν  φιλικό που έγινε στις 12 Σεπτεμβρίου 1885, όταν η νεοσύστατη Μπέρι έπαιξε φιλικό αγώνα εναντιόν της Γουίγκαν, και κέρδισε 4 -3.Το 1887 πρώτο υπόστεγο χτίστηκε στο Γκιγκ Λέιν με κόστος 50 ευρώ,και κατά το ίδιο έτος η Μπέρι κατέγραψε την ήττα -ρεκόρ- με 0-10 από την Μπλάκμπερν στον πρώτο γύρο του Εφ Έι Καπ.

## Τίτλοι
Η Μπέρι σε κορυφαίο επίπεδο έχει κατακτήσει δύο φορές το Κύπελλο Αγγλίας είναι χαρακτηριστικό ότι και οι δύο κατακτήσεις συνοδεύτηκαν από συντριπτικές νίκες όπως ότι και η ομάδα πήγε σε δύο τελικούς και κατέκτησε και τις δύο φορές το κύπελλο αναλυτικά:

**[[Κύπελλο Αγγλίας]]**

*1900: Μπέρι - Σαουθάμπτον 4-0
*1903: Μπέρι - Ντέρμπι Κάουντι 6-0

## Εξωτερικοί σύνδεσμοι
*

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1885
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1885
Δολάριο Σιέρα Λεόνε

Το **δολάριο** ήταν νόμισμα το οποίο εκδόθηκε για τη Σιέρα Λεόνε από το 1791 έως το 1805. Υποδιαιρείτο σε 100 σεντς και ήταν συνδεδεμένο με την Αγγλική λίρα με ισοτιμία 1 δολάριο = 4 σελίνια και 2 πένες. Εκδότης του δολαρίου ήταν η Εταιρεία της Σιέρα Λεόνε (αγγλ.:Sierra Leone Company).
 
## Κέρματα
Το 1791 τέθηκαν στην κυκλοφορία κέρματα με τις εξής ονομαστικές αξίες: 
* 1, 10, 20, 50 σεντς, 
* 1 πένας 
* 1 δολαρίου 
Εκτός από τα κέρματα της 1 πένας και του 1 σεντς τα οποία ήταν μπρούτζινα, όλα τα υπόλοιπα ήταν αργυρά. Στη μία τους όψη απεικόνιζαν ένα λιοντάρι και στην άλλη δύο χέρια, ένα λευκό ένα μαύρο, σε χειραψία.

## Εξωτερικοί σύνδεσμοι
Κέρματα του δολαρίου της Σιέρα Λεόνε

## Πηγές
* Krause, Chester L. and Clifford Mishler (1978). Standard Catalog of World Coins: 1979 Edition. Colin R. Bruce II (senior editor) (5th ed. ed.). Krause Publications. ISBN 0873410203.

Κατηγορία:Ιστορικά νομίσματα
Κατηγορία:Σιέρα Λεόνε
Οττομπρούν

Η ''Στήλη του Όθωνος'', Οττομπρούν (2006).|thumb
Το **Οττομπρούν** (γερμ. *Ottobrunn*) είναι νότιο προάστιο του Μονάχου στη Βαυαρία της Γερμανίας. Έχει 20.000 κατοίκους και ιδρύθηκε με την απόσπαση του από την πόλη Ουντεράχινγκ (*Unterhaching*) το 1955. 

Έλαβε την ονομασία του (= πηγή του Όθωνος) προς τιμήν του Όθωνος της Βαυαρίας, Βασιλιά της Ελλάδας. Κατά τη διάρκεια του 20ού αιώνα ήταν σημαντικό κέντρο της γερμανικής αεροπορικής βιομηχανίας και μέχρι σήμερα είναι ένα από τα πλουσιότερα προάστια του Μονάχου. Αξιοθέατα είναι το «Μουσείο του Όθωνος της Ελλάδος» (*Otto von Griechenland Museum*), αφιερωμένο στην ιστορία του ελληνικού κράτους κατά την αρχή του 19ou αιώνα, και η λεγόμενη «Στήλη του Όθωνος» (*Ottosäule*), η οποία χτίστηκε στο σημείο όπου ο Όθων αποχαιρέτισε τον πατέρα του, Λουδοβίκο Α΄ της Βαυαρίας, και αναχώρησε για την Ελλάδα (1832). Πλέον, η στήλη βρίσκεται 9 μέτρα νοτιοδυτικά του σημείου λόγω της διαπλάτυνσης του Προαστιακού Δρόμου Ροζενχάιμερ (*Rosenheimer Landstrasse*).

## Εξωτερικοί σύνδεσμοι
* 

Κατηγορία:Μόναχο
Κατηγορία:Όθων Α΄ της Ελλάδας
Γιούρα

Το όνομα **Γιούρα** μπορεί να αναφέρεται:
*Στα Γιούρα Αλοννήσου, νησίδα των Σποράδων
*Στη Γυάρο, που ονομάζεται επίσης και Γιούρα (η Γιούρα)
*Στο Γιούρα (Ελβετία), καντόνι της Ελβετίας.
*Στη Γιούρα (τραγουδίστρια (Yura), μέλος των Girl's Day
Γουόντερερς ΦΚ

Η **Γουόντερερς ΦΚ** (αγγλικά: *Wanderers F.C.*) ήταν ποδοσφαιρική ομάδα με έδρα το Λονδίνο. Ιδρύθηκε το 1859 ως *Φόρεστ ΦΚ* (Forest Football Club) και μετονομάστηκε σε *Γουόντερερς ΦΚ* το 1864. Υπάρχει μία νέα ομάδα με ίδια ονομασία που διεξάγει τους εντός έδρας αγώνες της στο Πρινς Τζορτζ Πλέινγκ Φιλντς.

## Ιστορία
Η αρχική ομάδα αποτελούνταν από πρώην φοιτητές και μαθητές δημόσιων σχολείων της Αγγλίας. Ήταν από της κυρίαρχες ομάδες τα πρώτα χρόνια του οργανωμένου ποδόσφαίρου, γεγονός που αποδεικνύει και η κατάκτηση 5 Κύπέλλων Αγγλίας. Σύμφωνα και με το όνομά του, ο σύλλογος δεν είχε ποτέ ένα σταθερό γήπεδο, αλλά έπαιξε σε διάφορες τοποθεσίες του Λονδίνου και της γύρω περιοχής. Η ομάδα αγωνίζόταν στο Κύπελλο Αγλλίας που ήταν τότε ο μοναδικός ποδοσφαιρκός θεσμός εως την περίοδο 1880-1881, όπου και αναγκάστηκε να αποχωρήσει αφού δεν συμπλήρωνε ομάδα. Μετά το 1881, η ομάδα αγωνιζόταν σε ένα μόνο παιχνίδι ανά έτος, εναντίον του Χάροου Σκουλ κάθε Χριστούγεννα. Η ομάδα έδωσε το τελευταίο παιχνίδι το 1887, όταν και διαλύθηκε οριστικά. 

### Επανασύσταση
Το 2009, 120 χρόνια μετά την τελευταίο γνωστό αγώνα των Γουόντερερς, μια ομάδα ανθρώπων επανίδρυσε την ομάδα Γουόντερερς  στο Λονδίνο, σύμφωνα με πληροφορίες πήρε και την έγκριση των απογόνων  που δημιούργησαν το πρωτότυπο κλαμπ, με την πρόθεση να παίζει περιστασιακά αγώνες για φιλανθρωπικούς σκοπούς.

## Χρώματα και έμβλημα
Οι Γουόντερερς είναι γνωστό ότι αγωνίζονταν με πορτοκαλί, μωβ και μαύρες εμφανίσεις για τουλάχιστον ένα διάστημα, αν και δεν υπάρχουν φωτογραφίες της ομάδας, οπότε δεν είναι γνωστό το ακριβές σχέδιο. Ένα πουκάμισο ρεπλίκα που πωλείται στη σύγχρονη εποχή έχει τα τρία χρώματα σε οριζόντιες λωρίδες, μια πιθανή διάταξη δεδομένου ότι τα οριζόντια ριγέ πουκάμισα ήταν πολύ συνηθισμένα κατά τη διάρκεια της βικτωριανής εποχής. Το πρόγραμμα για το ματς του 1875, που ταιριάζει με της Κουίνς Παρκ, αναφέρει ότι οι Γουόντερερς αγωνίζονταν με λευκές φανέελς. Λόγο της απουσίας αρίθμησης στις φανέλες, η οποία εμφανίστηκε μετά από εξήντα χρόνια, το πρόγραμμα προσδιορίζει τον κάθε παίκτη με βάση τα χρώματα στις κάλτσες του ή στο καπέλο του, με τους Άλκοκ και Κιναίρντ να εμφανίζονται με μπλε και λευκά καπέλα και τον Τζάρβις Κένρικ που να διακρίνεται από το κερασόχρωμο και γαλλικό γκρίζο καπέλο, τα χρώματα του πρώην συλλόγου του Κλάφαμ Ρόβερς. Το έμβλημα της νέας ομάδας προέρχεται από το έμβλημα του Χάροου Σκουλ, από την οποία μπορεί να πάρθηκαν τα χρώματα της αρχικής ομάδας.

## Επιτυχίες
### Αρχική ομάδα
Η αρχική Γουόντερερς έχει κατακτήσει πέντε φορές το Κύπελλο Αγγλίας είναι χαρακτηριστικό ότι κέρδισε και στους 5 τελικούς που συμμετείχε.

* **[[Κύπελλο Αγγλίας (ποδόσφαιρο ανδρών)|Κύπελλο Αγγλίας]]**
::Κυπελλούχος (5):     1871–72, 1872–73, 1875–76, 1876–77, 1877–78

### Νέα ομάδα
* **[[Σάρεϊ Σάουθ Ίστερν Κομπινέισον]]** Γ΄ Κατηγορία τμημάτων υποδομών
::Πρωταθλήτρια (1): 2013–14

## Πηγές
* Η ιστορία του Κυπέλλου Αγγλίας

## Παραπομπές


## Εξωτερικοί σύνδεσμοι

* 

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1859
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1859
Μπάρνσλεϊ ΦΚ

Η **Μπάρνσλεϊ** (αγγλικά: *Barnsley FC*) είναι αγγλικός επαγγελματικός ποδοσφαιρικός σύλλογος που εδρεύει στην ομώνυμη πόλη. Η ομάδα στους εντός έδρας αγώνες αγωνίζεται στο γήπεδο Όκγουελ 23.009 θεατών. Η ομάδα ιδρύθηκε το 1887 ως Μπάρνσλεϊ Σεντ Πίτερς (Barnsley St. Peter's).

## Τίτλοι
Η Μπάρνσλεϊ σε κορυφαίο επίπεδο έχει κατακτήσει μια φορά το Κύπελλο Αγγλίας και έχει φτάσει μια φορά ακόμα στον τελικό (το 1910). Αναλυτικά:

**[[Κύπελλο Αγγλίας]]**
*1912: Μπάρνσλεϊ - Γουέστ Μπρόμιτς Άλμπιον 1-0

## Παραπομπές


## Εξωτερικοί σύνδεσμοι
*

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1887
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1887
Axel Springer SE

Η **Axel Springer AG** - σήμερα αναφερόμενη ως Axel Springer SE - είναι εκδοτικός οίκος από τη Γερμανία που εκδίδει εφημερίδες και περιοδικά, μεταξύ των οποίων οι εφημερίδες Bild και Die Welt. 

Ο εκδοτικός οίκος ιδρύθηκε το 1946 από τον Axel Springer και είναι στο χρηματιστηριακό δείκτη MDΑΧ του Χρηματιστηρίου Φρανκφούρτης.

Η εταιρεία είναι ένας από τους μεγαλύτερους εκδότες μέσων μαζικής ενημέρωσης στην Ευρωπαϊκή Ένωση, με πολυάριθμα εμπορικά σήματα πολυμέσων, όπως οι Bild, Die Welt, Fakt και ο ιστότοπος πολιτικών ειδήσεων των ΗΠΑ Politico, που απέκτησε το 2021.

Ο διευθυντής της Bild, Kai Diekmann είναι και μέλος του εκτελεστικού γραφείου της Χουριέτ

## Παραπομπές


Κατηγορία:Γερμανικός τύπος
Ράφτινγκ

[260px|thumb|right|Ράφτινγκ στο Ρίο ντε Κόντας, στη [Βραζιλία.]]
Το **Ράφτινγκ** είναι ομαδικό άθλημα κατάβασης ποταμού με φουσκωτή βάρκα. Το πλήρωμα αποτελείται από έναν επαγγελματία οδηγό ποταμού και από 6-12 κωπηλάτες, ανάλογα με το μέγεθος της βάρκας, το οποίο καθορίζεται από το βαθμό δυσκολίας του ποταμού και την ποσότητα των νερών του. Ο έμπειρος οδηγός που βρίσκεται στη βάρκα, καθοδηγεί το πλήρωμα και του δίνει τις ανάλογες εντολές για να κωπηλατεί ανάλογα, έτσι ώστε να αποφεύγονται τα φυσικά εμπόδια που συναντώνται κατά τη διάρκεια της κατάβασης. Όπως όλα τα σπορ περιπέτειας, έτσι και το ράφτινγκ έχει κάποιο βαθμό επικινδυνότητας, συνεπώς και κάποιους κανόνες ασφαλείας. Έχει πάρει την ονομασία του από την αγγλική λέξη *raft*  (*σχεδία*).

## Βαθμοί δυσκολίας
Οι βαθμοί δυσκολίας των ποταμών με τις εντολές του οδηγού είναι από I w.w. έως VI w.w. (1 - 6). Η κλίμακα αυτή διαμορφώνεται ανάλογα με τον όγκο του νερού, την κλίση του εδάφους και τα εμπόδια (βράχια) που βρίσκονται στο ποτάμι.

*Βαθμός 1: Πολύ μικρές άγριες περιοχές, ενδέχεται να απαιτούν λίγους ελιγμούς. (Επίπεδο: Μηδενικό έως Πολύ βασικό)
*Βαθμός 2: Λίγο άγριο νερό, ίσως μερικούς βράχους, ενδέχεται να απαιτηθούν κάποιοι ελιγμοί (Επίπεδο: Βασική δεξιότητα κωπηλασίας)
*Βαθμός 3: Μικρά κύματα κατά τη ροή με αφρό, ίσως να υπάρχει μικρή απότομη πτώση, αλλά κανένας σημαντικός κίνδυνος. Ενδέχεται να απαιτήσει σημαντικούς ελιγμούς. (Επίπεδο: Εμπειρία στη κωπηλασία)
*Βαθμός 4: Μεσαία κύματα κατά τη ροή με αφρό, ίσως να υπάρχουν και βράχια, ίσως μια σημαντική απότομη πτώση. Ενδέχεται να απαιτηθούν μερικοί απότομοι ελιγμοί (Επίπεδο: Προχωρημένη εμπειρία σε κύματα με αφρό)
*Βαθμός 5: Μεγάλα κύματα κατά τη ροή με αφρό, μεγάλο όγκο, με ύπαρξη μεγάλων βράχων και κινδύνων. Ενδέχεται να υπάρχουν μεγάλες πτώσεις, όπου απαιτούνται ακριβείς ελιγμοί. (Επίπεδο: Προηγμένη εμπειρία σε κύματα με αφρό)
thumb|right|Ποτάμι Κατηγορίας 6, το πλέον ακραίο και επικίνδυνο στην κλίμακα.
*Βαθμός 6: Η Κατηγορία 6 θεωρείται ότι είναι επικίνδυνη και σε καμία περίπτωση ασφαλής. Οι Rafters πρέπει να αναμένουν να συναντήσουν σημαντικές αναταραχές, τεράστια κύματα, με ογκώδεις λευκούς αφρούς, τεράστιους βράχους και πολλούς κινδύνους. Οι πτώσεις μπορεί να είναι αρκετά σοβαρές και να μην μπορεί η βάρκα και ο εξοπλισμός να τις αντέξουν. Η διάσχιση ποταμού κατηγορίας 6 έχει δραματικά αυξημένη πιθανότητα να καταλήξει σε σοβαρό τραυματισμό ή θάνατο σε σύγκριση με τις μικρότερες τάξεις, ενώ η διάσωση μπορεί να είναι αδύνατη. (Επίπεδο: Η επιτυχή ολοκλήρωση κατάβασης ποταμού κατηγορίας 6 χωρίς σοβαρό τραυματισμό ή θάνατο, ευρέως θεωρείται ότι είναι θέμα μεγάλης τύχης ή εξαιρετικής ικανότητας, μολονότι ακόμα και η ικανότητα δεν είναι πάντα αρκετά ασφαλής. Ωστόσο, αν υπάρξουν αρκετές επιτυχημένες ολοκληρώσεις καταβάσεων ποταμού που εθεωρείτο ότι ανήκε στην Κατηγορία 6, τότε μπορεί να γίνει επανακατάταξη στην Κατηγορία 5.)

## Εξωτερικοί σύνδεσμοι

* Διεθνής Ομοσπονδία Ράφτινγκ

Κατηγορία:Ομαδικά αθλήματα
Κατηγορία:Ναυταθλήματα
Βασίλειος Τσουβαλτζής

Ο **Βασίλειος Τσουβαλτζής** ήταν Έλληνας Μακεδονομάχος, οπλαρχηγός από το Ροδολίβος Σερρών.

## Βιογραφικά στοιχεία
Ο Βασίλειος Τσουβαλτζής γεννήθηκε στα τέλη του 19ου αιώνα στο Ροδολίβος Σερρών. Αγωνίστηκε αρχικά κατά των Βουλγαρικών ένοπλων ομάδων, συμμετέχωντας στην ομάδα του Δούκα Γαϊτατζή. Σύντομα αναδείχτηκε και ανέλαβε να συγκροτήσει δική του ένοπλη ομάδα, το 1905. Ως οπλαρχηγός έδρασε στην ευρύτερη περιοχή Σερρών, Προσοτσάνης, Αμφίπολης και Φυλλίδας. Συμμετείχε στη μάχη της Πούρσοβας (Ανθοχώρι Δράμας) από κοινού με τα σώματα των Θεόδωρου Μπουλασίκη και Ιωάννη Μάρτζιου, εναντίον Βουλγάρων κομιτατζήδων. Επίσης πήρε μέρος στη μάχη της Καρλικόβας (Μικρόπολη) και μαζί με το σώμα του Δούκα Γαϊτατζή, στη μάχη της Γράτσιανης (Αγιοχώρι Σερρών), κατά την οποία εξοντώθηκε το σώμα του Βούλγαρου κομιτατζή Τόντορ Πανίτσα. Μετά την επανάσταση των Νεοτούρκων το 1908 παρέδωσε τα όπλα, αλλά σύντομα ανέλαβε εκ νέου ένοπλη δράση, καθώς οι Βουλγαρικές ενέργειες στην Ανατολική Μακεδονία συνεχίστηκαν. Σκοτώθηκε το 1909 σε συμπλοκή με Οθωμανούς χωροφύλακες. 

## Παραπομπές


Κατηγορία:Μακεδονομάχοι
Κυβέρνηση Παναγή Τσαλδάρη 1932

Η **Κυβέρνηση Παναγή Τσαλδάρη 1932**  (Νοέμβριος 1932 - Ιανουάριος 1933) - ανέλαβε μετά τις βουλευτικές εκλογές του 1932.

Στις 3 Οκτωβρίου 1932, ο αρχηγός του Λαϊκού κόμματος, Παναγής Τσαλδάρης, προχώρησε σε μια δήλωση που ο αντιβενιζελικός χώρος είχε αργήσει 8 χρόνια να κάνει: στην αναγνώριση της αβασίλευτης κοινοβουλευτικής Δημοκρατίας ως πολίτευμα της χώρας. Αυτή η δήλωση καθησύχασε τους δημοκρατικούς στρατιωτικούς (οι οποίοι απειλούσαν με παντός είδους επεμβάσεις αν αναλάμβανε Πρωθυπουργός βασιλόφρων). Τα κόμματα επιδόθηκαν σε ένα μαραθώνιο διαβουλεύσεων, προκειμένου να σχηματιστούν βιώσιμοι κυβερνητικοί συνασπισμοί, που κράτησαν ένα σχεδόν μήνα. Τελικά, στις 4 Νοεμβρίου, ο Παναγής Τσαλδάρης κατόρθωσε να σχηματίσει κυβέρνηση με τη συνεργασία του Εθνικού Ριζοσπαστικού Κόμματος του Κονδύλη (που εγκατέλειψε τις τάξεις των Φιλελευθέρων) και του Μεταξά.

Η κυβέρνηση, με 106 βουλευτές να τη στηρίζουν σε σύνολο 250, διατηρήθηκε στην εξουσία για τους επόμενους 2,5 μήνες περίπου, χάρη στην «ψήφο ανοχής» του ευρύτερου Φιλελεύθερου χώρου. Στην κοινοβουλευτική συνεδρίαση της 12ης Ιανουαρίου 1933 όμως, ύστερα από έντονους διαξιφισμούς, ο Τσαλδάρης έθεσε θέμα εμπιστοσύνης, και στην ψηφοφορία που ακολούθησε, η κυβέρνηση καταψηφίστηκε (91 *υπέρ* - 109 *κατά* - σε σύνολο 201 ψηφισάντων). Την επόμενη ημέρα, ο πρωθυπουργός υπέβαλε την παραίτησή του.

## Σύνθεση υπουργικού συμβουλίου

* «Πρωθυπουργός» - *(«Πρόεδρος του υπουργικού συμβουλίου»)*: Παναγής Τσαλδάρης

* *«Επί των Εξωτερικών υπουργός»*: Ιωάννης Ράλλης
* *«Επί της Δικαιοσύνης υπουργός»*: Αθανάσιος Παπαθανάσης
* *«Επί των Εσωτερικών υπουργός»*: Ιωάννης Μεταξάς - *«[[Κόμμα Ελευθεροφρόνων]]»*
* *«Επί της Παιδείας και των Θρησκευμάτων υπουργός»*: Δημήτριος Ν. Χατζίσκος
* *«Επί των Οικονομικών υπουργός»* : Παναγής Τσαλδάρης
: - αντικαταστάθηκε στις 25 Νοεμβρίου 1932 από τον Κωνσταντίνο Αγγελόπουλο
: - αντικαταστάθηκε στις 9 Ιανουαρίου 1933 από τον Σπυρίδωνα Λοβέρδο
* *«Επί των Οικονομικών υφυπουργός»* : Μιχαήλ Ευλάμπιος
* *«Επί της Εθνικής Οικονομίας υπουργός»*: Γεώργιος Πεσμαζόγλου
* *«Επί της Εθνικής Οικονομίας υφυπουργός»* : Στέφανος Χ. Στεφανόπουλος
* *«Επί των Δημοσίων Συγκοινωνιών υπουργός»*: Γεώργιος Στράτος
* *«Επί των Δημοσίων Συγκοινωνιών υφυπουργός»* : Πέτρος Ράλλης
* *«Επί της Γεωργίας υπουργός»*: Ιωάννης Θεοτόκης
* *«Επί της Υγιεινής υπουργός»* : προσωρινά, Σωτήριος Γκοτζαμάνης
* *«Επί της Προνοίας και Αντιλήψεως υπουργός»*: Σωτήριος Γκοτζαμάνης
* *«Επί των Στρατιωτικών υπουργός»*: Γεώργιος Κονδύλης - *«[[Εθνικόν Ριζοσπαστικόν Κόμμα]]»*
* *«Επί των Ναυτικών υπουργός»*: Αλέξανδρος Χατζηκυριάκος - *ανεξάρτητος, προσκείμενος στο αντι-βενιζελικό στρατόπεδο*
* *«Επί της Αεροπορίας»* : προσωρινά, Αλέξανδρος Χατζηκυριάκος

* *«Υπουργός - Γενικός Διοικητής Κρήτης»* : Βασίλειος Μεϊμαράκης
* *«Υπουργός - Γενικός Διοικητής Θεσσαλονίκης»* : Φίλιππος Δραγούμης
* *«Υπουργός - Γενικός Διοικητής Θράκης»* : Νικόλαος Λεοντίδης
* *«Υπουργός - Γενικός Διοικητής Ηπείρου»* : Σπύρος Τρικούπης

## Παραπομπές


1
Κατηγορία:1932
Κατηγορία:1933
1932
1227 Γεράνιος

Ο **Γεράνιος (Geranium)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,714. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο φυτό.

* Τα αρχικά γράμματα των ονομάτων των αστεροειδών με αριθμούς 1227 ως 1234, τους οποίους ανεκάλυψε όλους ο Ράινμουτ, σχηματίζουν με τη σειρά (ακροστιχίδα) το όνομα *G STRACKE*. Ο G[ustav] Stracke ήταν ένας Γερμανός αστρονόμος και υπολογιστής τροχιών αστεροειδών, που είχε ζητήσει να μη δοθεί το όνομά του σε αστεροειδή. Ο Ράινμουτ βρήκε αυτό τον έμμεσο τρόπο για να τιμήσει τον σεμνό αυτόν αστρονόμο.

## Φυσικά χαρακτηριστικά
Η μέση διάμετρος του Γερανίου εκτιμάται σε 41,82 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0921. Είναι άγνωστο αν και με ποια περίοδο περιστρέφεται ο Γεράνιος γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γερανιος
Καίσαρ Σάμιος

Ο **Καίσαρ Σάμιος** ήταν ελληνικής καταγωγής ιατρός, ο οποίος άκμασε περί τα τέλη του 16ου αιώνα.

Δεν είναι γνωστό πού και πότε γεννήθηκε ο Σάμιος, αλλά το έτος 1588 τον βρίσκουμε καθηγητή στο Πανεπιστήμιο της Φερράρα, πόλης της Ιταλίας, από το οποίο είχε λάβει και το πτυχίο της ιατρικής. Ο Σάμιος υπήρξε μαθητής του Αντιμάχου και συμφοιτητής του Μιχαήλ Ερμόδωρου-Ληστάρχου. Ο Ιωάννης Ζυγομαλάς αποκαλεί τον Σάμιο *«ιατρόν σοφώτατον»*.

## Πηγές
* Αθανάσιος Ι. Γκιάλας: *«Η ελληνική Ιατρική και οι Έλληνες ιατροί από της Αλώσεως μέχρι της Εθνεγερσίας»*, βραβείο Ακαδημίας Αθηνών, Αθήναι 1979, σελ. 40
* Γ. Πουρναρόπουλος: *«Έλληνες ιατροί κατά την Τουρκοκρατίαν»*, Αρχ. Ιατρ. Εταιρείας, Αθήναι 1953, σελ. 14

Κατηγορία:Έλληνες ιατροί του 16ου αιώνα